રાજકોટના રૈયાધાર વિસ્તારમાં આવેલ રાધેશ્યામ ગૌશાળામાં 350 જેટલી બિનવારસી ગાયોનું પાલન પોષણ કરવામાં આવી રહ્યું છે આ ગૌશાળાનું સંચાલન દમુબેન નામની મહિલા ચલાવી રહી છે આ ગૌશાળામાં મનપાના ઢોર ડબ્બા દ્વારા પકડવામાં આવતી ગાયો પણ સાચવવામાં આવે છે જે પૈકી 30 ગાયો આ ગૌશાળામાં રાખવામાં આવી છે ગુરુવારે બપોર બાદ અચાનક જ એક પછી એક ટપોટપ ગાયોના મોત થવા લાગતા તેઓ પણ ચોકી ઉઠ્યા હતા મનપા દ્વારા પકડવામાં આવેલી 30 ગાયોના મોત થઇ જતા ભારે અરેરાટી વ્યાપી ગઈ હતી આ અંગે તંત્રમાં જાણ કરતા કોર્પોરેશનના ઢોર ડબ્બાનો સ્ટાફ દોડી ગયો હતો અને તમામ ગાયોના મૃતદેહ પોસ્ટમોર્ટમ માટે બે વાહનોમાં ભરવા જહેમત ઉઠાવી હતી બનાવ શંકાસ્પદ હોય ઘટનાની જાણ થતા જ માલધારી સમાજના આગેવાન રણજીતભાઇ મુંધવા સહિતનાઓ દોડી ગયા હતા અને બંને વાહનો ચેક કરતા તેમાં 32 ગાયો મળી આવી હતી પરંતુ 32 પૈકી 2 ગાયો જીવતી હોવાનું જાણવા મળતા તંત્રની ભૂલ સામે આવી હતી અને તે બંને ગાયોને સારવાર માટે ખસેડી હતી સંચાલક દમુબેનને આ અંગે પૂછતાં ગાયો ઘાસચારો નહિ હોવાથી ભૂખને લીધે મરી ગઈ હોવાનું જણાવ્યું હતું અથવા ઘાસમાં કોઈ ઝેરી પદાર્થ ભળી ગયો હતો કે કેમ તે જાણવા ફોરેન્સિક પોસ્ટમોર્ટમ કરાવવા તજવીજ હાથ ધરવામાં આવી છે ગૌશાળા મારફતે ગાયોને કતલખાને ધકેલી દેવામાં આવતી હોવાનું મસમોટું કૌભાંડ હોવાની પણ શંકા દર્શાવવામાં આવી રહી છે આ અંગે પ્રાપ્ત વિગતો મુજબ ઢોર પકડ પાર્ટી દ્વારા જે ગાયો ગૌશાળાને સોંપવામાં આવે છે તે એક ગાય દીઠ 1500 રૂપિયા તંત્ર દ્વારા ગૌશાળાના સંચાલકને આપવામાં આવે છે તો પછી ઘાસ નહિ હોવાથી ભુખમરાને લીધે મૃત્યુ પામી હોવાની ઘટના કેવીરીતે બને તે વિચારવા જેવી બાબત છે.